เภสัชกรรมสมาคมแห่งประเทศไทย ในพระบรมราชูปถัมภ์

เภสัชกรรมสมาคมแห่งประเทศไทย ในพระบรมราชูปถัมภ์ เป็นสมาคมผู้แทนของเภสัชกรชาวไทย จัดตั้งขึ้นเมื่อวันที่ 5 มีนาคม พ.ศ. 2472 โดยเภสัชกร 64 คน ซึ่งในขณะนั้นวิชาชีพเภสัชกรรมยังมิได้รับการยอมรับหรือรู้จักกันอย่างแพร่หลาย โดยได้ใช้บ้านพักของพระมนตรีพจนกิจ (หม่อมราชวงศ์ชาย ชุมแสง) เป็นสถานที่ดำเนินการ โดยใช้ชื่อว่า "เภสัชกรรมสมาคมแห่งกรุงสยาม" ในระยะเริ่มแรก

เภสัชกรรมสมาคมฯ มีบทบาทในการพัฒนางานสาธารณสุขและการศึกษาทางเภสัชศาสตร์ของประเทศ อาทิ การส่งเสริมการปรับปรุงพระราชบัญญัติยาและการยกระดับการศึกษาเภสัชศาสตร์ ปรับปรุงหลักสูตรการสอนให้ถึงระดับปริญญา นอกจากนี้เภสัชกรรมสมาคมฯ ยังถือเป็นองค์กรหลักองค์กรหนึ่งของเภสัชกรรมไทยในการติดต่อกับองค์กรอื่นๆทั้งในและนอกประเทศอีกด้วย

 ประวัติ 
เมื่อการศึกษาทางเภสัชศาสตร์เริ่มต้นขึ้นในรัชสมัยพระบาทสมเด็จพระมงกุฎเกล้าเจ้าอยู่หัวนั้น วิชาชีพเภสัชกรรมเป็นสาขาวิชาชีพใหม่ที่ไม่เป็นที่รู้จักและไม่ได้รับการยอมรับจากสังคม จึงเกิดการรวมกลุ่มของเภสัชกร 64 คน ก่อตั้ง "เภสัชกรรมสมาคมแห่งกรุงสยาม" ขึ้น เมื่อวันที่ 5 มีนาคม พ.ศ. 2472 โดยใช้บ้านพักของพระมนตรีพจนกิจ (หม่อมราชวงศ์ชาย ชุมแสง) อาจารย์แผนกวิชาเภสัชเวทของแผนกแพทย์ปรุงยา คณะแพทยศาสตร์ศิริราชพยาบาล จุฬาลงกรณ์มหาวิทยาลัย เป็นที่ทำการในระยะเริ่มแรก เพื่อเป็นองค์กรแทนเภสัชกรในการเภสัชกรรม และยังเป็นที่พบปะสังสรรค์ของเภสัชกรในสมัยนั้น

ในปี พ.ศ. 2482 เภสัชกรรมสมาคมฯ ได้เสนอ ฯพณฯ นายกรัฐมนตรีให้มีการปรับปรุงการศึกษาทางเภสัชศาสตร์ กล่าวคือ ยกระดับการศึกษาเภสัชศาสตร์ขึ้นให้ถึงระดับปริญญาและแยกออกเป็นแผนกอิสระเภสัชกรรมศาสตร์ ในจุฬาลงกรณ์มหาวิทยาลัย (ปัจจุบันคือ คณะเภสัชศาสตร์ จุฬาลงกรณ์มหาวิทยาลัย) และยังมีมบทบาทการคุ้มครองผู้บริโภคโดยมีส่วนร่วมในการปรับปรุงพระราชบัญญัติยา และพระราชบัญญัติวิชาชีพเภสัชกรรม ในวันที่ 4 มิถุนายน พ.ศ. 2491 ได้เปลี่ยนชื่อสมาคมเป็น "เภสัชกรรมสมาคมแห่งประเทศไทย" และได้รับพระมหากรุณาธิคุณให้อยู่ในพระบรมราชูปถัมภ์

 ทำเนียบนายกสมาคม 
นายกสมาคมเภสัชกรรมสมาคมแห่งประเทศไทย ในพระบรมราชูปถัมภ์ รายนาม วาระการดำรงตำแหน่ง 1. พระมนตรีพจนกิจ (ม.ร.ว.ชาย  ชุมแสง) พ.ศ. 2472 - 2477   2. ขุนเภสัชการโกวิท (บุญเกิด เอฬะกานนท์)  พ.ศ. 2477 - 2479  3. เภสัชกร ดร.ตั้ว ลพานุกรม พ.ศ. 2480 - 2484 4. เภสัชกร ศาสตราจารย์ ดร. จำลอง สุวคนธ์  พ.ศ. 2485 - 2487  5. เภสัชกร ดร. แวว ผลวัฒนะ  พ.ศ. 2488 6. เภสัชกร ดร. เกษม ปังศรีวงศ์  พ.ศ. 2489  7. เภสัชกร ศาสตราจารย์ ดร. จำลอง สุวคนธ์  พ.ศ. 2490 - 2499 8. เภสัชกร ศาสตราจารย์ ดร. ชลอ โสฬสจินดา พ.ศ. 2500 - 2504  9. เภสัชกร ศาสตราจารย์ ดร. ไฉน สัมพันธารักษ์ พ.ศ. 2505 - 2511 10. เภสัชกร ศาสตราจารย์ พันโท ดร. สามารถ อังศุสิงห์  พ.ศ. 2512 - 2518  11. เภสัชกร พลตรี ดร. ประเสริฐ ธีรคุปต์  พ.ศ. 2519 - 2520 12. เภสัชกร พลตรี ดร. สุนันท์ โรจนวิภาต  พ.ศ. 2521 - 2524  13. เภสัชกร รองศาสตราจารย์ ดร. ประโชติ เปล่งวิทยา พ.ศ. 2525 - 2528  14. เภสัชกร รองศาสตราจารย์ บุญอรรถ สายศร พ.ศ. 2529 - 2532   15. เภสัชกร ศาสตราจารย์(พิเศษ) ดร.จอมจิน จันทรสกุล พ.ศ. 2533 - 2536   16. เภสัชกร ศาสตราจารย์ ดร.สมพล ประคองพันธ์ พ.ศ. 2537 - 2540  17. เภสัชกร รองศาสตราจารย์  ดร.ทรงศักดิ์ ศรีอนุชาต พ.ศ. 2541 - 2544   18. เภสัชกร รองศาสตราจารย์  ดร.สุนิพนธ์ ภุมมางกูร พ.ศ. 2545 - 2549  18. เภสัชกรธีระ ฉกาจนโรดม พ.ศ. 2550 - 2555  19. เภสัชกร รองศาสตราจารย์  ดร.สินธุ์ชัย แก้วกิติชัย พ.ศ. 2556 - ปัจจุบัน

 การเดินทาง  

ดูเพิ่ม
สภาเภสัชกรรม (ประเทศไทย)
สมาคมเภสัชกรรมโรงพยาบาล(ประเทศไทย)
สมาคมเภสัชกรรมชุมชน (ประเทศไทย)
สมาคมเภสัชอุตสาหกรรม (ประเทศไทย)
สมาคมเภสัชกรการอุตสาหกรรม (ประเทศไทย)
สมาคมเภสัชกรรมด้านทะเบียนและกฎหมายผลิตภัณฑ์ (ประเทศไทย)
องค์การเภสัชกรรม

 อ้างอิง 

 แหล่งข้อมูลอื่น 
 เว็บไซต์เภสัชกรรมสมาคมแห่งประเทศไทย ในพระบรมราชูปถัมภ์ 

หมวดหมู่:สมาคมในประเทศไทย
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:เภสัชกรรม